Source: https://www.riigiteataja.ee/akt/114102011007
Timestamp: 2020-04-09 00:06:21+00:00
Document Index: 2465541

Matched Legal Cases: ['§ 1', '§ 2', '§ 3', '§ 4', '§ 5', '§ 158', '§ 1', '§ 2', '§ 3', '§ 4', '§ 5']

Ajateenijale ja õppekogunemisest osavõtvale reservväelasele tagatava toitlustamise ulatus – Riigi Teataja
Ajateenijale ja õppekogunemisest osavõtvale reservväelasele tagatava toitlustamise ulatus
Ajateenijale ja õppekogunemisest osavõtvale reservväelasele tagatava toitlustamise ulatus - sisukord
§ 1 Tagatava toitlustamise ulatus
§ 2 Toitlustamine väljaspool Kaitseväe territooriumi
§ 3 Toitlustamine välisriigis
§ 4 Toitlustamine Kaitseväe laeval
§ 5 Toitlustamine Kaitseväe õhusõidukis
RT I, 14.10.2011, 7
Vastu võetud 11.10.2011 nr 16
Määrus kehtestatakse „Kaitseväeteenistuse seaduse” § 158 lõike 1 alusel.
§ 1. Tagatava toitlustamise ulatus
(1) Ajateenija ja õppekogunemisest osavõtva reservväelase (edaspidi koos kaitseväelane) toiduraha arvestuslikuks suuruseks on 4,60 eurot ööpäevas.
(2) Kaitseväelasele tagatakse kuni kolm liitrit joogivett ööpäevas koos tasuta toitlustamisega väljaspool ööpäevase toiduraha arvestuslikku suurust.
§ 2. Toitlustamine väljaspool Kaitseväe territooriumi
(1) Kaitseväelase toitlustamisel välitingimustes Kaitseväe kuivtoidupakiga võib Kaitseväe Logistikakeskuse ülema nõusolekul ööpäevase toiduraha arvestuslikku suurust ületada kuni 200%.
(2) Kaitseväelase toitlustamisel väljaspool Kaitseväe territooriumi väliköögis võib struktuuriüksuse ülema nõusolekul ööpäevase toiduraha arvestuslikku suurust ületada kuni 35%.
§ 3. Toitlustamine välisriigis
Välisriigis väljaõppel või ühisõppusel viibiva kaitseväelase ööpäevase toiduraha arvestuslikku suurust võib ületada kuni 35%.
§ 4. Toitlustamine Kaitseväe laeval
Väljaspool Eesti merepiiri viibimise ajal, kui viibimine ületab 24 tundi, võib Kaitseväe laeval laevakomandöri nõusolekul toiduainete soetamisel suurendada kaitseväelase ööpäevase toiduraha arvestuslikku suurust kuni 100%.
§ 5. Toitlustamine Kaitseväe õhusõidukis
Kaitseväe õhusõiduki meeskonda kuuluvale kaitseväelasele tagatakse teenistusülesannete täitmisel tasuta toitlustamine õhusõidukis, kui lend kestab kauem kui kolm tundi. Toidukorra maksumus võib ööpäevase toiduraha arvestuslikku suurust ületada kuni 70%.
(1) 1. jaanuarist 2012 on kaitseväelase toiduraha arvestuslikuks suuruseks 5,55 eurot ööpäevas.
(2) Kaitseministri 21. veebruari 2007 määrus nr 7 „Ajateenijale ja õppekogunemisest osavõtvale reservväelasele tagatava toitlustamise ulatus” (RTL 2007, 19, 296; RT I 2010, 68, 514) tunnistatakse kehtetuks.